Folketing
2003-12-05

Jeg skal meddele, at der fortsat ikke er sket ændringer i Socialdemokraternes holdning. Jeg har også registreret, at der heller ikke er sket ændringer i befolkningens holdning til hash. Vi har den opfattelse, at vi egentlig har rigeligt med legale rusmidler i det danske samfund, og vi tror ikke rigtig på, at en legalisering af endnu et stof vil medføre et fald i det samlede forbrug; vi mener faktisk, at der tværtimod vil blive tale om et merforbrug. Vi har faktisk også den opfattelse, at der er nogle mennesker, der rent faktisk ikke kan tåle et hashforbrug, og vi tror faktisk fortsat, at et forbud får nogle unge til at afstå fra et brug. Debatten fik jo lige for et øjeblik siden også en hollandsk drejning. Ved selvsyn har jeg konstateret, at det er rigtigt, at man har opnået en ganske meget mere afslappet adfærd i forhold til cannabisbrug i Holland, men jeg ville egentlig gerne have, at forslagsstillerne bekræfter, at der også er alvorlige problemer forbundet med hashliberaliseringen i Holland. F.eks.